Sportsåret 1867

Sportsåret 1867 er en oversikt over hendelser, resultater, fødte og avdøde personer med tilknytning til sport i 1867.

Hendelser
Boksing
Queensberry-reglene for boksing introduseres.

Fotball
5. mars – Youdan Cup i Storbritannia blir den første organiserte turneringen i fotball.

Lacrosse
Den kanadiske tannlegen William George Beers skriver om reglene, som opprinelig ble skrevet av Montreal Lacrosse Club i 1856. I den første kampen med William George Beers regler vinner Upper Canada College mot Toronto Cricket Club med 3-1. 

Roing
13. april – University of Oxford vinner universitetsroingen mot University of Cambridge.
Ved verdensmesterskapet i roing 1867 i Paris i Frankrike vinner fire roere fra Saint John, New Brunswick Canadas første internasjonale mesterskapsgull noensinne, uansett sport.

Fødsler
13. februar - Harold Mahony, irsk tennisspiller (død 1905)
12. mars - Adolf Norseng, norsk skøyteløper (død 1931) 
29. mars - Cy Young, baseballspiller fra USA (død 1955)
23. mai - John Exley, amerikansk roer og OL-mester i 1900 og i 1904 (død 1938)
4. august - Harald Andersson-Arbin, svensk idrettsmann innen flere sportsgrener (død 1944)

Dødsfall
22. april – Aleksandr Petrov, russisk sjakkspiller, sjakkproblemkomponist og sjakkforfatter (født 1794)